அகத்தீஸ்வரம் வட்டம்

அகத்தீஸ்வரம் வட்டம் , தமிழ்நாட்டின் கன்னியாகுமரி மாவட்டத்தில்  உள்ள 6 வட்டங்களில் ஒன்றாகும். இந்த வட்டத்தின் தலைமையகமாக அகத்தீஸ்வரம் நகரம் உள்ளது. இந்த வட்டத்தின் கீழ் 43  வருவாய் கிராமங்கள் உள்ளன.கன்னியாகுமரி மாவட்ட வருவாய் நிர்வாகம்

அகஸ்தீஸ்வரம் ஊராட்சி ஒன்றியம் மற்றும் இராஜாக்கமங்கலம் ஊராட்சி ஒன்றியம் இவ்வட்டத்தில் உள்ளது.

வருவாய் கிராமங்கள்
இந்த வட்டத்துக்கு உட்பட்ட சில வருவாய் கிராமங்கள்:

 அகஸ்தீஸ்வரம்
 அழகப்பபுரம்
 தர்மபுரம்
 இரவிபுதூர்
 கன்னியாகுமரி
 கொட்டாரம்
 குலசேகரபுரம்
 மதுசூதனபுரம்
 மருங்கூர்
 நாகர்கோயில்
 நீண்டகரை 1
 நீண்டகரை 2
 பறக்கை
 சுசீந்திரம்
 தாமரைகுளம்
 தெங்கம்புதூர்
 தேரூர்
 வடசேரி
 வடிவீஸ்வரம்
 வேம்பனூர்

மக்கள்தொகை பரம்பல்
278.24 சதுர கிலோ மீட்டர் பரப்பளவு கொண்ட அகத்தீஸ்வரம் வட்டத்தின் 2011ம் ஆண்டின் மக்கள்தொகை கணக்கெடுப்பின்படி,  வட்டத்தின் மொத்த மக்கள்தொகை  5,52,175 ஆகும். சராசரி எழுத்தறிவு  83.47% ஆகவும்; பாலின விகிதம் ஆயிரம் ஆண்களுக்கு  1027 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 1,985 மக்கள் வாழ்கின்றனர். இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே  5.53%  மற்றும்  0.17% ஆகவுள்ளனர்.Agastheeswaram Taluka Population

அரசியல்
இந்த வட்டத்துக்கு உட்பட்ட சில ஊர்கள் கன்னியாகுமரி சட்டமன்றத் தொகுதியிலும், சில ஊர்கள் நாகர்கோவில் சட்டமன்றத் தொகுதியிலும் உள்ளன. இந்த வட்டம் முழுவதும் கன்னியாகுமரி மக்களவைத் தொகுதியில் உள்ளது.

மேற்கோள்கள்

பகுப்பு:கன்னியாகுமரி மாவட்ட வட்டங்கள்